**Borzen, operater trga z elektriko, d. o. o.**

**Dunajska cesta 156**

**1000 Ljubljana**

Matična številka: 1613383000

ID za DDV: SI 27799468

ki ga zastopa direktor Martin Bratanič

(v nadaljevanju besedila: naročnik)

in

**\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_**

Matična številka: \_\_\_\_\_\_\_\_\_\_\_\_

Identifikacijska številka za DDV: \_\_\_\_\_\_\_\_\_\_\_\_

ki ga/jo zastopa \_\_\_\_\_\_\_\_\_\_\_\_

(v nadaljnjem besedilu: izvajalec)

skleneta in dogovorita naslednjo

**Pogodbo o izvedbi raziskave**

**»Raziskava o učinkoviti rabi in obnovljivih virih energije 2022«**

**št. JN-1074-22**

1. **člen**

**Uvodna določba**

Pogodbeni stranki uvodoma kot nesporno ugotavljata, da:

* Zakon za učinkovito rabo energije (v nadaljevanju: ZURE) v 55. členu nalaga naročniku kot izvajalcu dejavnosti centra za podpore, da »pripravlja in izvaja programe za informiranje, ozaveščanje in usposabljanje različnih ciljnih skupin o koristih in praktičnih vidikih razvoja in uporabe tehnologij za učinkovito rabo energije in za uporabo obnovljivih virov«;
* z vidika cilja dejavnosti v 55. členu ZURE želi naročnik pridobiti podatke o stališčih, rabi in namenih rabe OVE in URE ukrepov s stališča različnih javnosti - primarno gospodinjstev;
* je projekt REUS, katerega del je Raziskava energetske učinkovitosti Slovenije (v nadaljevanju: raziskava REUS) namenjen pridobivanju uporabnih informacij s področja rabe energije ter spodbujanju učinkovite rabe energije in obnovljivih virov energije v slovenskih gospodinjstvih, v javnem in storitvenem sektorju;
* se raziskava REUS v Sloveniji izvaja od leta 2009, za leto 2022 se izvede za gospodinjstva;
* je raziskava REUS namenjena širšemu krogu - javnemu sektorju, pristopnikom - zainteresiranim kot tudi splošni javnosti;
* raziskavo REUS sooblikujejo pristopniki - zainteresirani, ki na terenu dobijo dodatne informacije o URE v gospodinjstvih tako, da sodelujejo pri oblikovanju odprtega modula vprašalnika in sofinancirajo izvedbo raziskave;
* je izvajalec naročniku predočil model financiranja raziskave REUS, ki izkazuje, da se raziskava v svojem celotnem obsegu financira tudi iz drugih virov;
* se izvajalec strinja s predloženo specifikacijo naročila, ki je sestavni del te pogodbe.

Pogodbeni stranki sta sporazumni, da so vse pravice in obveznosti izvajalca in naročnika, ki niso izrecno opredeljene v tej pogodbi, določene v specifikaciji naročila, ponudbi izvajalca št. \_\_\_\_ z dne \_\_\_\_ in drugih dokumentih, ki so sestavni del te pogodbe.

V primeru nasprotja med specifikacijo naročila, ponudbo izvajalca, to pogodbo in drugimi dokumenti, ima pri določanju obveznosti izvajalca po tej pogodbi prednost tisto določilo, ki je ugodnejše za naročnika.

1. **člen**

**Predmet pogodbe**

S to pogodbo se naročnik in izvajalec dogovorita, da bo izvajalec za naročnika oblikoval in izvedel raziskave skupaj z analizo rezultatov »Raziskava o učinkoviti rabi in obnovljivih virih energije 2022«, ki predstavljajo del celotne raziskave REUS, ki je sofinancirana tudi iz drugih virov (v nadaljnjem besedilu: raziskava), naročnik pa bo izvajalcu za izdelavo raziskave poravnal dogovorjeno plačilo oziroma bo skladno z modelom financiranja raziskave, sofinanciral celotno raziskavo REUS v obsegu in na način določenem v nadaljevanju te pogodbe.

1. **člen**

**Vsebina raziskave**

Izvajalec se zavezuje, da bo za naročnika izdelal raziskavo v skladu s ponudbo št. \_\_\_ z dne \_\_\_\_ (v nadaljnjem besedilu: ponudba).

Izvajalec bo pripravil vsaj naslednja poročila:

* Standardno poročilo v PPTX zapisu (MS Powerpoint);
* Tabelarično poročilo v XLSX zapisu (MS Excel);
* Spremljanje trendov (2009 -2022; vključno s poudarkom sprememb od 2019 do 2022);
* Razširjeni povzetek, za objavo na spletni strani [www.trajnostnaenergija.si](http://www.trajnostnaenergija.si) (ta se uskladi z naročnikom in izhaja (pretežno) iz standardnega PPTX poročila).

Izvajalec se zaveže tudi k izpolnitvi spodaj navedenih zahtev:

* Koordinacija poteka raziskave (predstavnik naročnika se vključi v strokovni svet raziskave REUS);
* Izvajalec se strinja, da naročnik vso pridobljeno gradivo lahko distribuira po ministrstvih in drugih subjektih javne uprave (uradi, agencije) ter da na svojih spletnih straneh javno objavi razširjeni povzetek ter dodatne podatke oziroma informacije in izsledke skladno s točko »Spremljanje trendov« iz Specifikacije naročila;
* Izvajalec se obvezuje, da bo naročniku posredoval tudi podatke (baza) v z naročnikom dogovorjeni obliki (primeroma SPSS, XLSX), ki omogoča pregled in obdelavo rezultatov za leti 2019 in 2022 za vsa vprašanja, ki so bila vključena v eno ali obe leti. V podatke se lahko doda tudi bazna vrednost začetne raziskave (2009);
* Izvajalec v vseh komunikacijah navaja naročnika (z logotipi Borzen ter Trajnostna energija in spletnima stranema) kot sofinancerja raziskave;
* Izvajalec pripravi zaključni dogodek, prvenstveno namenjen novinarjem, kjer so javno predstavljeni rezultati raziskave, na katerem sodeluje tudi naročnik;

pri čemer se izvedba raziskave določi na naslednji način:

* Faza 1: Priprava in programiranje vprašalnika ter priprava vzorca za anketiranje. Izvedba anketiranja in preliminarni (agregatni) rezultati.
* Faza 2: Zaključek raziskave.
1. **člen**

**Pogodbena vrednost**

Pogodbena vrednost za izvedbo raziskave »Raziskava o učinkoviti rabi in obnovljivih virih energije 2022«, kot je opredeljeno v prejšnjem členu, znaša skupaj \_\_\_\_\_\_\_\_\_\_\_\_\_\_ EUR brez DDV in je fiksna, pri čemer predstavlja:

* Faza 1: \_\_\_\_\_\_\_\_\_\_\_\_\_\_ EUR (do 45% vrednosti naročila),
* Faza 2: \_\_\_\_\_\_\_\_\_\_\_\_\_\_ EUR (preostanek).

Izvajalec bo izstavil naročniku za opravljene storitve za vsako posamezno fazo (Faza 1 in Faza 2) ločen račun, in sicer na podlagi prevzemnega zapisnika, ki ga bo ob izvajalčevi pravilni izpolnitvi podpisal naročnik. Izvajalec posamičnemu računu priloži kopijo prevzemnega zapisnika.

Pogoj za izstavitev računa oziroma zaključek Faze 1 je izpolnitev odložnega pogoja iz 17. člena te pogodbe ter ko izvajalec predloži vsaj en (1) veljavno sklenjen pravni posel, ki izkazuje sofinanciranje raziskave REUS 2022.

Pogodbena cena je fiksna do izpolnitve vseh pogodbenih obveznosti. Skupna pogodbena cena vsebuje vse stroške, ki jih ima izvajalec z izvedbo pogodbenih obveznosti.

Pogodbeno vrednost bo naročnik poravnal v roku trideset (30) dni od izdaje pravilno izstavljenega računa za vsako posamezno fazo (Faza 1 in Faza 2) z nakazilom na transakcijski račun izvajalca.

1. **člen**

**Obveznosti izvajalca**

Izvajalec se zaveže, da bo:

* prevzete obveznosti izvršil kvalitetno, strokovno, vestno in pravilno ter v skladu z veljavnimi dogovori, predpisi in standardi, in skladno s specifikacijo,
* v roku izvedel raziskavo in predal končne rezultate raziskave, in sicer v enem pisnem izvodu in v elektronski obliki (glede na tip poročila: DOC, XLS, PPT),
* naročniku skupaj z računom poslal poročilo o zaključku faze, ki vsebuje dokazila izvedbe in je pogoj za izplačilo,
* naročnika pravočasno obvestil o morebitnih odstopanjih od s pogodbo predvidenega obsega dela,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* varoval pridobljene podatke in informacije o vsebini te pogodbe, projekta in naročniku oziroma njegovih načrtih kot poslovno skrivnost.
1. **člen**

**Obveznosti naročnika**

Naročnik se zaveže, da bo:

* izvajalcu dal na razpolago dokumentacijo in informacije, ki so potrebne za izdelavo raziskave,
* sodeloval z izvajalcem v času izdelave raziskave z namenom, da bo raziskava odgovorila na vsa relevantna vprašanja,
* izvajalca obveščal o pomembnih dejstvih v razvoju dogodkov, povezanih z vsebino raziskave,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* plačilo izvršil v dogovorjenem roku.
1. **člen**

**Rok za izvedbo**

Rok za izdelavo raziskave oziroma izvedbo aktivnosti opredeljenih v specifikaciji naročila je 25. 11. 2022.

Naročnik potrdi ustreznost raziskave in opravi prevzem storitev po posameznih fazah s potrditvijo po pošti ali elektronski pošti. Končni prevzem se opravi na podlagi prevzemnega zapisnika, ki ga bo ob izvajalčevi pravilni izpolnitvi podpisal naročnik.

V primeru zamude z zaključkom faze sta pogodbeni stranki soglasni, da šteje za primeren dodaten rok za izpolnitev obveznosti rok 15 dni.

1. člen

**Odgovorna predstavnika strank**

Pogodbeni stranki za odgovorna predstavnika za vsa vprašanja, ki so povezana s to pogodbo oziroma njenim predmetom, imenujeta:

* na strani izvajalca: \_\_\_\_\_\_, tel. št. \_\_\_\_\_\_, e-pošta: \_\_\_\_\_\_\_,
* na strani naročnika: Tomi Vargec, tel. št. 01 620 76 34, e-pošta: tomi.vargec@borzen.si.
1. **člen**

**Sprememba pogodbe**

Vse spremembe te pogodbe morajo biti sklenjene v pisni obliki, sicer jih pogodbeni stranki nista dolžni upoštevati.

1. **člen**

V primeru višje sile kot so požar, poplava, potres, vojna, stavke in podobno, se lahko naročnik in izvajalec sporazumeta za podaljšanje načrtovanega roka, za dobo trajanja višje sile. Če zaradi daljših rokov trajanja višje sile ne bi bilo mogoče izpolniti pogodbenih obveznosti, lahko pogodbeni stranki pogodbo sporazumno prekineta.

Prekinitev ali podaljšanje pogodbe v primeru višje sile mora biti v pisni obliki.

V primeru, da pride do prekinitve pogodbe zaradi višje sile, je izvajalec dolžan povrniti naročniku plačani znesek s pripadajočimi zakonskimi obrestmi.

1. **člen**

V primeru, da nastanejo pogoji, ki bi onemogočali izpolnjevanje predvidenih pogodbenih določil, lahko stranki skleneta aneks k pogodbi v pisni obliki. Ta mora biti podpisan s strani zakonitih zastopnikov obeh pogodbenih strank.

V primeru, da naročnik predčasno odpove pogodbo, iz razlogov na strani izvajalca, je dolžan izvajalec izplačati naročniku pavšalno pogodbeno kazen v višini 15% celotne pogodbene vrednosti, ki zapade v plačilo v roku 15 dni po prenehanju pogodbe.

V primeru, da izvajalec predčasno odpove pogodbo, če je krivda za odpoved pogodbe na strani naročnika zaradi neizpolnjevanja pogodbenih obveznosti, izvajalec ni dolžan izplačati odškodnine naročniku. Izvajalec je dolžan 10 dni pred morebitno odpovedjo pogodbe naročnika pisno obvestiti o razlogih za odpoved pogodbe. Če naročnik navedene razloge za morebitno odpoved pogodbe nemudoma odpravi, ne obstaja krivdni razlog na strani naročnika za odpoved pogodbe.

Odpoved pogodbe s strani enega izmed pogodbenih strank mora biti podana v pisni obliki in podpisana s strani zakonitega zastopnika pogodbene stranke. Odpovedni rok znaša 15 dni.

1. **člen**

**Varovanje in zaščita podatkov**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovale kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v realizacijo nalog predmeta pogodbe. Izvajalec je dolžan kot poslovno skrivnost varovati vse podatke in informacije, ki jih je prejel od naročnika kot poslovno skrivnost, z izjemo javno objavljenih podatkov in informacij. Izvajalec je prav tako dolžan po zaključku del po tej pogodbi in predaji del naročniku vse prejete podatke ter informacije nemudoma in trajno izbrisati.

Skladno z zakonom o varstvu osebnih podatkov ter Uredbe (EU) 2016/679 Evropskega parlamenta in Sveta z dne 27. april 2016 (Splošne uredbe o varstvu podatkov) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ter uredbe. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona ter uredbe.

V primeru, da izvajalec poslovne informacije in podatke, ki jih je pridobil pri izvajanju te pogodbe, razkrije ali posreduje brez dovoljenja tretjim osebam, je dolžan naročniku povrniti vso zaradi tega nastalo poslovno škodo.

Izvajalec kot obdelovalec osebnih podatkov je dolžan zagotoviti zadostna jamstva za izvedbo ustreznih tehničnih in organizacijskih ukrepov na tak način, da obdelava izpolnjuje zahteve iz GDPR in zagotavlja varstvo pravic posameznika, na katerega se nanašajo osebni podatki.

Izvajalec je zlasti dolžan:

* obdelovati osebne podatke samo po dokumentarnih navodilih upravljavca,
* zagotoviti da so osebe, ki so pooblaščene za obdelavo osebnih podatkov zavezane k zaupnosti,
* sprejeti vse ukrepe potrebne v skladu z 32. členom GDPR (varnost),
* spoštovati pogoje zaposlitev drugega obdelovalca,
* ob upoštevanju narave obdelave pomagati upravljavcu z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika,
* upravljavcu pomagati pri izpolnjevanju obveznosti iz 32. do 36. člena GDPR ob upoštevanju narave obdelave in informacij, ki so dostopne obdelovalcu,
* v skladu z odločitvijo upravljavca izbrisati ali vrniti vse osebne podatke upravljavcu po zaključku storitev v zvezi z obdelavo ter uniči obstoječe kopije, razen če pravo Unije ali pravo države članice predpisuje shranjevanje osebnih podatkov,
* dati upravljavcu na voljo vse informacije, potrebne za dokazovanje izpolnjevanja obveznosti iz 28. člena GDPR, ter upravljavcu ali drugemu revizorju, ki ga pooblasti upravljavec, omogoči izvajanje revizij, tudi pregledov, in pri njih sodeluje.

Izvajalec je dolžan v primeru kršitve varstva osebnih podatkov brez nepotrebnega odlašanja, vendar najkasneje v 24 urah po seznanitvi s kršitvijo uradno obvestiti naročnika- upravljavca osebnih podatkov.

Izvajalec ne sme podatkov prejetih s strani naročnika kopirati na noben trajni nosilec, vse nosilce, ki jih je prejel s strani naročnika pa trajno uničiti, takoj po prenehanju potrebe po uporabi podatkov, ki so na trajnih nosilcih.

Izvajalec kot obdelovalec se zavezuje, da brez predhodnega posebnega pisnega dovoljenja upravljavca v obdelavo ne bo vključil drugih pogodbenih obdelovalcev (podizvajalcev, zunanjih izvajalcev), pri čemer ima upravljavec pravico zavrniti dovoljenje za vključitev drugega obdelovalca, če to po oceni upravljavca lahko vpliva na povečano tveganje za varnost osebnih podatkov.

Drugega obdelovalca zavezujejo enake dolžnosti varstva osebnih podatkov, kot obdelovalca. Če drugi obdelovalec ne izpolnjuje vseh svojih obveznosti glede varstva osebnih podatkov, za izpolnjevanje obveznosti drugega obdelovalca v odnosu do upravljavca v celoti odgovarja obdelovalec.

Izvajalec kot obdelovalec ne sme brez pisnega dovoljenja posredovati ali hraniti ali drugače obdelovati osebnih podatkov upravljavca izven EU območja (v tretje države) ali posredovati podatke mednarodni organizaciji.

Upravljavec lahko zavrne izdajo pisnega dovoljenja obdelovalcu za prenos podatkov v tretje države ali mednarodno organizacijo, če mu obdelovalec ne uspe izkazati ustrezno raven varstva podatkov na enakovredni ravni, kot ga zagotavlja Splošna uredba o varstvu podatkov in drugi predpisi v Republiki Sloveniji.

1. **člen**

**Pravice intelektualne lastnine**

Naročnik postane neizključni imetnik vseh materialnih avtorskih pravic in vsega predanega gradiva, posebej pravice prve objave, reproduciranja, distribuiranja, javnega prikazovanja in predelave, vse skladno z določili in v obsegu določenem s to pogodbo. S pridobljenimi pravicami lahko naročnik trajno in neomejeno razpolaga. Izvajalec ohrani moralne avtorske pravice iz raziskave, ki se v vseh izvedenih delih navajajo, kjer in kakor je opredeljeno v predanem izvirniku.

V primeru, da je v okviru izvajanja projekta potrebno, da ima izvajalec vpogled ali da mora uporabiti delo tretje osebe, si ga je izvajalec dolžan priskrbeti sam oziroma je dolžan poskrbeti, da bo imel zagotovljeno ustrezno pravico uporabe in bo to pravico uporabe lahko prenesel tudi na naročnika v okvirih opredeljenih v prejšnjem členu.

Izvajalec jamči, da objava rezultatov raziskave na spletni strani naročnika ne krši pravic tretjih oseb.

1. **člen**

**Protikorupcijska klavzula**

Pogodbeni stranki se zavežeta, da ne bosta dali, obljubili ali prejeli kakršnegakoli darila ali plačila v denarju ali kakem drugem dragocenem predmetu, posredno ali neposredno ena drugi, po kateremkoli, uslužbencu ali drugemu zaposlenemu pri naročniku ali drugem podjetju (službi, oddelku, agenciji) oziroma katerikoli osebi z namenom podkupovanja, da bi tako napeljali kakega uslužbenca ali drugega zaposlenega, ali stranko k zlorabi svojega položaja, tako da bi s tem pridobil, obdržal ali usmeril posle h komisionarju ali kateremukoli njegovemu izpolnitvenemu pomočniku, zastopniku, distributerju, podjetju – hčerki, ali drugemu povezovalnemu podjetju.

V primeru storitve ali poskusa storitve dejanja iz prejšnjega odstavka je že sklenjena ali veljavna pogodba nična, če pa pogodba še ni veljavna, se šteje, da pogodba ni bila sklenjena.

1. **člen**

**Izjava ZIntPK**

Izvajalec je naročniku zaradi zagotovitve transparentnosti posla in preprečitve korupcijskih tveganj dolžan priložiti izjavo oziroma podatke o udeležbi fizičnih in pravnih oseb v lastništvu izvajalca ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom skladno z določbami Zakona o integriteti in preprečevanju korupcije (ZIntPK). Če izvajalec predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

1. **člen**

**Reševanje sporov**

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarstvenika.

Vse morebitne spore v zvezi s to pogodbo bosta stranki najprej poizkušali rešiti po mirni poti, če pa to ne bo možno, sta pogodbeni stranki sporazumni, da je za reševanje vseh morebitnih sporov iz te pogodbe pristojno sodišče v Ljubljani.

1. **člen**

**Končne določbe**

Pogodba stopi v veljavo z dnem izpolnite odložnega pogoja, in sicer ko naročnik prejme ustrezno potrditev s strani pristojnega organa o zagotovitvi sredstev za izvedbo predmeta te pogodbe.

Pogodba je sestavljena v 2 (dveh) izvodih, od katerih prejme vsaka pogodbena stranka po 1 (en) izvod.

Priloge:

* Specifikacija naročila
* Ponudba št. \_\_\_ z dne \_\_\_
* Izjava o varovanju poslovne skrivnosti
* Izjava ZIntPK

Ljubljana, dne \_\_\_\_\_\_\_\_\_\_\_\_\_\_ \_\_\_\_\_\_\_, dne \_\_\_\_\_\_\_\_\_\_\_\_\_\_

**BORZEN, d.o.o. \_\_\_\_\_\_\_\_\_\_\_\_**

Martin Bratanič, direktor \_\_\_\_\_\_\_\_\_\_\_\_

**IZJAVA ZUNANJEGA SODELAVCA O VAROVANJU POSLOVNE SKRIVNOSTI**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki z družbo Borzen, operater trga z elektriko, d.o.o., Dunajska cesta 156, 1000 Ljubljana, poslovno sodelujem na podlagi izvedbe raziskave »**Raziskava o učinkoviti rabi in obnovljivih virih energije 2022«** zase in svoje sodelavce izjavljam, da:

1. sem v celoti seznanjen z vsebino Pravilnika o varovanju poslovnih skrivnosti družbe Borzen, d.o.o. (v nadaljevanju: pravilnik), še zlasti z dejstvom, da so v družbi Borzen, d.o.o. kot poslovna skrivnost določeni predvsem naslednji podatki in informacije, v katerikoli obliki in na kateremkoli mediju, ki se nanašajo predvsem, a ne izključno, na:
* člane bilančne sheme, člane BSP Energetske borze d.o.o. in člane podporne sheme, njihovo finančno stanje, poslovanje ter poslovni položaj, razen tistih podatkov, katerih razkritje je obvezno po zakonu ali drugih aktih družbe,
* upravljanje bilančne sheme,
* opravljanje dejavnosti centra za podpore in so v neposredni povezavi s strateškimi in poslovnimi interesi družbe, razen agregiranih podatkov oziroma podatkov, katerih razkritje je obvezno po zakonu ali drugih aktih družbe,
* strateški načrt in strategijo razvoja družbe,
* poslovno politiko in načrte izvajanja dejavnosti družbe oziroma posameznih poslovnih funkcij in poročila o njihovem izvajanju,
* informacije o poslovanju družbe, njenih rezultatih in finančnih načrtih, razen tistih katerih razkritje je obvezno po zakonu ali drugih aktih družbe,
* finančni podatki, finančni položaj in aktivnost družbe, dolgovi in terjatve, finančne transakcije, razen tistih katerih razkritje je obvezno po zakonu ali drugih aktih družbe,
* likvidnostno stanje družbe,
* tehnološke sisteme družbe in programske rešitve,
* informacijsko tehnologijo družbe, programe, uporabniške aplikacije ter sistemske produkte družbe,
* poslovna razmerja, ponudbe poslovnim partnerjem, osnutke pogodb in drugih dokumentov ter pogajanja s partnerji, razen tistih, katerih razkritje je obvezno po zakonu ali drugih aktih družbe,
* planske, obračunske in prodajne kalkulacije za posamezne storitve,
* tržne in interne analize ter druge raziskave,
* kadrovski podatki in vsi ostali osebni podatki, ki se nanašajo na osebni status, socialni položaj in zdravstveno zavarovanje delavcev družbe in njihovih družin ter drugih fizičnih oseb, katerih podatki se nahajajo v bazah osebnih podatkov v družbi,
* pogodbe o zaposlitvi, plače in drugi podatki, ki jih zbirajo pristojne organizacijske enote družbe,
* dejanska izplačila osebnih dohodkov ter na dejanska izplačila avtorskih in katerihkoli drugih honorarjev,
* podatke, ki jih kot zaupne določajo predpisi s področja javnih naročil oziroma drugi interni akti družbe,
* nabavo v okviru javnih naročil, katerih razkritje bi pomenilo škodo za družbo ali konkurenčno prednost za osebo, kateri je informacija razkrita, zlasti pa na podatke o tehničnih podrobnostih naročila, dokler to ni objavljeno, podatke o ocenjeni vrednosti ter višini zagotovljenih sredstev, podatke o članih komisije,
* sodne postopke ali postopke pred drugimi organi, v katerih je družba ali njen zunanji sodelavec,
* certifikacijska in identifikacijska sredstva ter uporabniška gesla tako za vstop v poslovne prostore ali dele poslovnih prostorov kot za uporabo računalniške in programske opreme;
* lokacije, kjer se hranijo listine z zaupnimi podatki, ali listine, ki se nanašajo na sistem varovanja in signalno varnostne naprave, na njihove lokacije in način delovanja,
* tuje in domače poslovne partnerje (njihova notranja razmerja, poslovna razmerja s tretjimi osebami, podatki o zaposlenih in drugih sodelavcih, podatki, ki jih poslovni partner sam določi kot poslovno skrivnost.
1. bom vse podatke, ki v skladu s pravilnikom predstavljajo poslovno skrivnost, obravnaval kot zaupne in jih kot takšne tudi varoval;
2. pridobljeni podatki, ki v skladu s pravilnikom predstavljajo poslovno skrivnost, z moje strani ne bodo uporabljeni v nasprotju z določili pravilnika in drugih predpisov ter ne bodo uporabljeni za noben drug namen, razen za namen izvedbe pogodbenih del;
3. bom zagotavljal vse ustrezne pogoje in ukrepe za zagotovitev varstva podatkov, ki predstavljajo poslovno skrivnost v skladu s pravilnikom, preprečeval možne zlorabe in skladno s pravilnikom poskrbel za njihovo trajno uničenje, ko ti z izpolnitvijo predmeta pogodbe ne bodo več potrebni;
4. ne bom vgradil nobenega mehanizma ali storil česarkoli drugega, kar bi meni ali katerikoli tretji osebi v informacijskem sistemu omogočalo kakršenkoli iznos informacij, spreminjanje podatkov ali programske opreme, dostop do kateregakoli dela računalniškega sistema brez vednosti ali nadzora pristojnih oseb;
5. sem seznanjen z dejstvom, da sem za kakršno koli zlorabo ali razkritje poslovnih skrivnosti moralno, odškodninsko in pa kazensko odgovoren;

sem seznanjen in soglašam, da ta izjava postane sestavni del Pogodbe o izvedbi raziskave »Raziskava o učinkoviti rabi in obnovljivih virih energije 2022« št. JN-1074-22.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)

**IZJAVA O UDELEŽBI**

**PRAVNIH IN FIZIČNIH OSEB PRI IZVAJALCU**

Naročnik zaradi transparentnosti posla in preprečitve korupcijskih tveganj skladno šestim odstavkom 14. člena Zakona o integriteti in preprečevanju korupcije (Uradni list RS, št. 45/10, 26/11, 30/11 - Skl. US, 43/11 in 69/11 - uradno prečiščeno besedilo) pridobi izjavo oz. podatke o udeležbi fizičnih in pravnih oseb v lastništvu ponudnika ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s ponudnikom.

|  |
| --- |
| **Naročilo** |
| **Naročnik** | **Borzen, d.o.o.** |
| **Oznaka** | **JN-1074-22** |
| **Ime posla** | **»Raziskava o učinkoviti rabi in obnovljivih virih energije 2022** |
| **Podatki o pravni osebi – ponudniku**  |
| **Polno ime oz. naziv ponudnika** |  |
| **Sedež ponudnika** |  |
| **Občina sedeža ponudnika** |  |
| **Matična številka podjetja** |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje pravne osebe:

|  |  |  |  |
| --- | --- | --- | --- |
| **Št.** | **Naziv:** | **Sedež:** | **Delež v %** |
| **1** |  |  |  |
| **2** |  |  |  |
| **3** |  |  |  |
| **….** |  |  |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje fizične osebe:

|  |  |  |  |  |
| --- | --- | --- | --- | --- |
| **Št.** | **Ime:** | **Priimek:** | **Naslov stalnega bivališča:** | **Delež v %** |
| **1** |  |  |  |  |
| **2** |  |  |  |  |
| **3** |  |  |  |  |
| **….** |  |  |  |  |

**S podpisom te izjave jamčim, da v lastniški strukturi ni udeleženih drugih fizičnih ter pravnih oseb ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.**

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)